এদিকে শহরের মনুনদী ব্রীজের সম্মুখে গ্রীড ও পৌরসভার বিদ্যুত লাইনের খুঁটি ভেঙ্গে পড়ায় জেলা শহরের সাথে রাত থেকে সকাল পর্যন্ত সড়ক যোগাযোগ বিচ্ছিন্ন ছিল। রাজনগর উপজেলার সাকেরা চা বাগান ও টেংরা ইউনিয়ন, কমলগঞ্জ উপজেলার পতনউষার ইউনিয়নে এবং বড়লেখা উপজেলার দক্ষিণভাগ, রতুলী, সুজানগর ও ডিমাই এলাকার দু’শতাধিক ঘরবাড়ি ও অর্ধশতাধিক দোকানপাট বিধ্বস্ত হয়েছে। শহরের সৈয়ারপুর এলাকায় পৌরসভা জিসাসের মহিলা সম্পাদিকা শ্যামলী সূত্রধর’র বাড়ি ঝড়ের কবলে পড়ে ড়্গতিগ্রস্ত হয়। তাৎক্ষণিক এলাকাবাসীর সহযোগিতায় শ্যামলী সূত্রধর (৩০), জুয়েল সূত্রধর (৪০)ও চয়ন সূত্রধর (৬) কে আহতাবস্থায় উদ্ধার করে মৌলভীবাজার সদর হাসপাতালে ভর্তি করা হয়। এছাড়া হাইল হাওরের সিকরাইল এলাকায় ঝড়ের কবলে পড়ে মাছের ফিশারি, গরুর খামার ও খামার কর্মীদের বসতভিটে বিধ্বস্ত হয়। এ সময় ৩ জন খামারকর্মী আহত হন।